Italian ympäriajo

Italian ympäriajo eli Giro d'Italia, usein pelkkä Giro, on yksi kolmesta pyöräilyn suuresta ympäriajosta yhdessä Ranskan ympäriajon (Tour de France) ja Espanjan ympäriajon (Vuelta a España) kanssa ja yksi maailman tärkeimmistä pyöräkilpailuista. Ensimmäinen Giro d'Italia käynnistyi 13. toukokuuta 1909 ja siitä lähtien tämä kolme viikkoa kestävä urheilujuhla on ajettu vuosittain toukokuussa, poikkeuksina ainoastaan vuodet 1915–1918 ja 1941–1945, jolloin kilpailua ei ajettu maailmansotien takia. Vuonna 2020 kilpailu ajettiin lokakuussa koronaviruspandemian vuoksi. Reitti muuttuu vuosittain ja poikkeaa aika ajoin naapurivaltioidenkin alueelle. Italian ympäriajo on osa maantiepyöräilyn korkeinta kilpasarjaa, UCI World Touria.

Kokonaiskilpailun johtaja, eli etappeihin vähiten aikaa käyttänyt, pitää yllään maglia rosaa, vaaleanpunaista paitaa. Paita otettiin ensimmäisen kerran käyttöön vuonna 1931 ja sen väri juontaa kilpailun organisoineen urheilulehden, Gazzetta dello Sportin paperin väristä. Vuorten valtias eli paras ylämäkiajaja pitää vuorostaan yllään sinistä paitaa, maglia azzurraa. Pistekilpailun johtajan, joka usein on kirimies, paita on purppura maglia ciclamino.

Italian ympäriajon ovat useimmin voittaneet Alfredo Binda, Fausto Coppi ja Eddy Merckx, kukin viisi kertaa.

 Giron viime vuosien voittajia 
Lähdethumb|Kokonaiskilpailun voittajalle annettava pokaali, Trofeo senza fine.
 Vuosi Kokonaiskilpailu 20px Toinen Kolmas Pistekilpailu 20px20px Mäkikilpailu 20px20px Nuorten kilpailu 20px2025 Simon Yates Isaac Del Toro Richard Carapaz Mads Pedersen Lorenzo Fortunato Isaac Del Toro2024 Tadej Pogačar Daniel Martinez Geraint Thomas Jonathan Milan Tadej Pogačar Antonio Tiberi2023 Primož Roglič Geraint Thomas João Almeida Jonathan Milan Thibaut Pinot João Almeida 2022 Jai Hindley  Richard Carapaz  Mikel Landa Arnaud Démare Koen Bouwman Juan Pedro López 2021 Egan Bernal  Damiano Caruso  Simon Yates Peter Sagan Geoffrey Bouchard Egan Bernal 2020 Tao Geoghegan Hart  Jai Hindley  Wilco Kelderman Arnaud Démare Ruben Guerreiro Tao Geoghegan Hart 2019 Richard Carapaz  Vincenzo Nibali  Primož Roglič Pascal Ackermann Giulio Ciccone Miguel Ángel López 2018 Chris Froome  Tom Dumoulin  Miguel Ángel López Elia Viviani Chris Froome Miguel Ángel López 2017 Tom Dumoulin  Nairo Quintana  Vincenzo Nibali Fernando Gaviria Mikel Landa Bob Jungels 2016 Vincenzo Nibali  Esteban Chaves  Alejandro Valverde Giacomo Nizzolo Mikel Nieve Bob Jungels 2015 Alberto Contador  Fabio Aru  Mikel Landa Giacomo Nizzolo Giovanni Visconti Fabio Aru 2014 Nairo Quintana  Rigoberto Urán  Fabio Aru Nacer Bouhanni Julián Arredondo Nairo Quintana 2013 Vincenzo Nibali  Rigoberto Urán  Cadel Evans Mark Cavendish Stefano Pirazzi Carlos Betancur 2012 Ryder Hesjedal  Joaquim Rodríguez  Thomas De Gendt Joaquim Rodríguez Matteo Rabottini Rigoberto Urán 2011 Michele Scarponi  Vincenzo Nibali  John Gadret Michele Scarponi Stefano Garzelli Roman Kreuziger 2010 Ivan Basso  David Arroyo  Vincenzo Nibali Cadel Evans Matthew Lloyd Richie Porte

 Giron ennätyksiä 

 Nuorin voittaja: Fausto Coppi (Italia) oli vuonna 1940 20 v, 8 kk ja 25 pv vanha.
 Vanhin voittaja: Fiorenzo Magni (Italia) oli vuonna 1955 35 vuotta.
 Eniten etappivoittoja yhdessä Girossa: Alfredo Binda (Italia) 12 etappivoittoa vuonna 1927.
 Useimmin palkintokorokkeella: Felice Gimondi, 9 kertaa - 3 voittoa, 2 kertaa toisena, 4 kertaa kolmantena.
 Nopein Giro: 1983, voittaja Giuseppe Saronnin keskinopeus 38,937 km/h.
 Nopein etappi: 17. toukokuuta 1997, voittaja Mario Cipollinin keskinopeus 48,521 km/h.
 Eniten lähtijöitä: 298 ajajaa vuonna 1928.
 Vähiten lähtijöitä: 56 ajajaa vuonna 1912.
 Eniten maaliin päässeitä: 150 ajajaa vuonna 2006.
 Vähiten maaliin päässeitä: 8 ajajaa vuonna 1914.
 Pisin Giro: Vuonna 1954 4 337 kilometriä.
 Lyhyin Giro: Vuonna 1909 2 448 kilometriä.
 Pisin etappi: Vuonna 1914 Lucca-Rooma 430 kilometriä (voittaja Costante Girardengo)

 Eniten etappivoittoja 
 Mario Cipollini (Italia) 42
 Alfredo Binda (Italia) 41
 Learco Guerra (Italia) 31

 Katso myös 
Ranskan ympäriajo
Espanjan ympäriajo
UCI World Tour
Grand Tour

 Lähteet 

 Aiheesta muualla 

Italian ympäriajon viralliset sivut

*